Velkommen til planetbarca.com

Hjem Nyheter ArtiklerFør kampen Etter kampenLinker Om oss Stilling ledig Kontakt
oss

Interaktivt

Forum MuseumMånedens spiller

FC Barcelona

A-laget
B-laget
C-laget
Juvenil
Cadete

Sesongen

Primera División
Segunda
División Champions
League

Klubben

Fakta Historie Meritter Camp Nou La Masía La Ciutat
Esportiva Fundació FC
Barcelona The Great Challenge

Artikler Eksklusivt: Intervju med Xavier
Sala-i-Martin

Vi på
planetbarca.com har vært så heldige å få et eksklusivt intervju med tidligere
president i FC Barcelona, Sr Xavier Sala-i-Martin. Les hele intervjuet om hans
sommer som president her - kun på planetbarca.com. Skrevet av Lasse
Dato
11.12.06 Xavier Sala-i-Martin er nok
ikke akkurat det mest kjente navnet for oss nordmenn, ei heller for
Barcelona-supportere generelt, og noen vil nok forbinde han mer med hans
relativt dristige garderobe, men vi nølte ikke et sekund da vi fikk muligheten
til å intervjue en tidligere president i FC Barcelona.

Sr Xavier
Sala-i-Martin er først og fremst en katalansk professor i økonomi ved Columbia
University i USA, og blant utmerkelsene på hans imponerende CV finnes blant
annet en doktorgrad fra annerkjente Harvard University. Han har tidligere vært
professor ved nevnte Harvard University i tillegg til ikke mindre kjente Yale
University. For sitt arbeid innenfor økonomi - spesielt økonomisk ulikhet og
fattigdom – regnes han som en av verdens fremste økonomer, og er rangert som
nummer 8 blant verdens 1000 mest annerkjente økonomer.

I tillegg til å
være sjef for Barças økonomi kommisjon, er han i dag grunnlegger og
administrerende direktør i Umbele stiftelsen – en stiftelse som har som mål å
hjelpe Afrika gjennom finansiering av deres egne prosjekter.

Det var i
sommer at Sr Sala-i-Martin kom i medias søkelys, da en spansk domstol tvang FC
Barcelona til å holde presidentvalg allerede i år ettersom Joan Laporta hadde
sittet i sine fire år. Da Laporta og hans administrasjon senere trakk seg for å
forberede valgkampen, var det nettopp Sr Sala-i-Martin som ble innsatt som
midlertidig president i klubben.

Hvordan var sommeren din, som
president for en fotballklubb som FC Barcelona?

Det var en stor
ære først og fremst. FC Barcelona er den viktigste institusjonen i Spania, så
enhver ville vært stolt over å lede den.

Ble du overrasket da du
fikk beskjeden om å ta over som midlertidig president?

Jeg var
president i den økonomiske kommisjonen i klubben, og i følge klubbens egne
vedtekter så er det bestemt at dersom presidenten går av, så er det denne
stillingen som tar over som midlertidig president inntil en ny president er
valgt. Jeg visste at når Mr Laporta trakk seg, så var det jeg som måtte steppe
inn. Jeg hadde bare ikke forventet at det skulle skje før neste år.

Hva var dine hovedoppgaver som president?

Mine oppgaver
var rett og slett å styre klubben som vanlig, samt å passe på at presidentvalget
foregikk i tråd med klubbens lover og vedtekter. Jeg måtte også være med til
Mexico og USA for å representere klubben på dens turné der borte.

Fikk du noen råd fra Mr Laporta i denne
perioden?

Ettersom jeg hadde ansvaret for selve valget, så måtte
jeg forholde meg nøytral til alle presidentkandidatene – inkludert Mr Laporta.
Jeg kunne ikke snakke med han i det hele tatt i den perioden, så jeg fikk ingen
råd etter at jeg var innsatt som president. Gjennom de få dagene frem til
valget, derimot, brukte jeg mye tid sammen med Joan for å lære mest mulig om
jobben!

Med dine egenskaper og kunnskap innenfor økonomi, hender
det at klubben ofte ber deg om råd?

Ja, jeg snakker både med Mr
Laporta og vise-president Ferran Soriano. Det er en del jobben min å ha kontroll
over den økonomiske aktiviteten i klubben samt å gi råd og veiledning dersom det
er nødvendig.

Har du fortsatt en posisjon i klubbens
administrasjon i dag, eller konsentrerer du deg mest om din andre jobb ved
Columbia University?

Jeg er fortsatt president for klubbens
økonomiske kommisjon – hvilket betyr at dersom Laporta trekker seg igjen, så er
det jeg som nok en gang må steppe inn! Men, jeg er også professor ved Columbia,
så jeg bor egentlig i New York, mens jeg pendler til Barcelona omtrent to ganger
i måneden.

Du var med klubben på dens turné i Mexico og USA. Er du
enig med Rafael Márquez, blant flere, som i etterkant kritiserte turneen for
mangel på hvile og seriøs trening til fordel for mye reising og
promoteringsarbeid?

I fjor reiste vi faktisk enda mer, da vi dro
til Kina og Japan, og likevel vant vi både La Liga og UEFA Champions League. Det
betyr at en fortsatt kan vinne trofeer og trene seriøst selv om man reiser
mye.

Da nåværende president Joan Laporta og hans administrasjon
tok over klubben i 2003, bestemte de seg for en ganske restriktiv økonomisk
politikk, som i dag allikevel ser ut til å ha båret frukter. Mange ville kanskje
gått den andre veien og sagt at i den situasjonen som klubben befant seg i måtte
man ta opp flere lån og satse på å bruke penger for å tjene penger. Hva er ditt
syn på dette, var du kanskje en del av beslutningen selv, hvordan ville du i så
fall ha gjort det, og hva synes du klubben bør gjøre i fremtiden?

Jeg må naturligvis ha den tro at denne beslutningen var korrekt
ettersom jeg var en del av den. Den viktigste beslutningen derimot, var ikke at
kostnadene generelt ble kuttet eller at færre lån ble tatt opp (vi måtte dog ta
opp lån for å kunne kjøpe Ronaldinho og Márquez ettersom Gaspart-Reyna
administrasjonen ikke etterlot seg særlig mye kapital da vi tok over). Det
viktigste som ble tatt fatt i var å skrive nye kontrakter som i større grad var
knyttet opp mot prestasjon.

Hvis lønnen er garantert uavhengig av
prestasjon, så vil prestasjonen ha en tendens til å bli dårlig. Hvis en
betydelig del av lønnen derimot avhenger av at laget vinner, så vil du ha større
motivasjon for å trene hardere, spille bedre og følgelig vinne mer.

Da
jeg først ankom fotballverdenen ble jeg sjokkert over hvordan disse elementære
økonomiske prinsippene ikke ble tatt i bruk i en industri som
fotball.

Kjenner du tidligere president Joan Gaspart, og hva er
din mening om hvordan han styrte klubben – spesielt med tanke på det
økonomiske?

Jeg kjenner han ikke nei, men etter resultatene å
dømme (både sportslig og økonomisk) så var ikke resultatet av hans samarbeid med
klubben tilfredsstillende.

Hva er din mening om FC Barcelonas
posisjon i G14-samarbeidet? Er du enig med G14 og den belgiske klubben Charleroi
som har saksøkt FIFA for å oppnå kompensasjon for spillere som blir skadet under
landslagsoppdrag?

FC Barcelona er en del av G14, men også en del
av FIFA og UEFA. I stedet for å lage en opposisjon til FIFA og UEFA så mener jeg
at G14 heller burde sette seg ned med dem for å finne en løsning på problemet.
Dette er en sak som må bli prioritert, fordi det ikke er riktig at klubbene skal
måtte lide for at spillerne blir skadet under landslagsoppdrag. Det er tross alt
klubbene som betaler lønningene til spillerne.

Hva synes du om FC
Barcelonas avtale med UNICEF? Synes du det er greit at det er reklame på
drakten, så lenge det er UNICEF og ikke et kommersielt selskap?

Jeg synes det er en av de beste ideene i idrettens historie. Det vil
endre på synet mange mennesker har på profesjonell idrett, og det vil endre på
synet mange bedrifter ser på FC Barcelona.

Du er tungt involvert i
din egen organisasjon gjennom Umbele stiftelsen. Hva er det denne stiftelsen
gjør, og hvordan kan en involvere seg for å hjelpe til?

Umbele er
en stiftelse som lytter til Afrika og deres behov, og som prøver å finansiere
deres egne prosjekter (utdanning, handel, helse osv). For å maksimere
effektiviteten benytter vi oss ikke av frivillighetsarbeidere, men av allerede
eksisterende nettverk i Afrika (som for eksempel religiøse eller ikke-religiøse
misjonærer). Med en gang de forteller oss hva de trenger, så legger vi
prosjektet ut på internett og forsøker å finne måter til å finansiere disse
prosjektene.

Den beste måten man kan hjelpe på er å gå til www.umbele.org å hjelpe til med å
finansiere et av våre prosjekt. Man kan for eksempel betale lønninger til barn
slik at de slipper å arbeide, og i stedet kan skaffe seg nødvendig utdanning,
man kan hjelpe entreprenører ved å finansiere maskiner så de kan starte opp egne
bedrifter, eller man kan hjelpe flyktninger å overleve i fremmede og fiendtlige
land. Kort sagt, vi hjelper Afrika i å hjelpe seg selv.

Fordi jeg
bryr meg om Afrika og å utslette fattigdom, så elsker jeg også å jobbe for FC
Barcelona. Barça er et veldig sterkt verktøy hvis det blir brukt riktig, og det
tror jeg Laporta-administrasjonen nettopp er i ferd med å gjøre. Avtalen med
UNICEF beviser i hvert fall at de tror på at dette er mulig å få
til.

Hvordan ser du på Barças sesong så langt, og hvordan tror du
det vil gå til slutt? Tror du skadene til nøkkelspillere som Samuel Eto’o og Leo
Messi vil hindre klubben i å forsvare titlene fra forrige sesong?

Vi leder La Liga, og vi er videre i Champions League. Nå får vi se
hvordan vi gjør det i Japan, og så får vi fokusere på La Liga frem til Champions
League begynner igjen i februar. Innen den tid vil både Eto’o og Messi
sannsynligvis være tilbake også, så vi er akkurat der vi ønsker og være på denne
tiden av året.

Vokste du opp som Barcelona-supporter, og har du
noen gang spilt fotball selv?

Jeg har alltid vært
Barça-supporter, og ja jeg spilte fotball som yngre (selv om jeg aldri ble god
nok til å spille for Barça).

Favorittspiller gjennom
tidene?

Johan Cruyff.

Favorittspiller i
dag?

Carles Puyol.

Favorittminne?

17.
februar 1974. Barça spilte mot Real Madrid på Santiago Bernabeú, og vant 5-0.
Asensi scoret to ganger, mens Cruyff, Sotil og Juan Carlos scoret ett hver.
Hvilket minne!

Til slutt kan vi ikke unngå å snakke om den noe
spesielle garderoben din; er det en spesiell grunn til de dristige
fargevalgene?

Ja, det er én grunn: Jeg liker det! Og jeg prøver
alltid å gjøre det jeg liker selv.

Noen av spillerne må vel ha
kommentert det?

Ja, det skjer ofte at spillerne kommenterer
antrekkene mine. Gio og Sylvinho er de som er verst, og de har alltid en
kommentar om fargen på hver eneste jakke de ser meg i. Victor og Thuram sier de
beundrer motet mitt til å bruke disse klærne, mens andre kommer ofte med vitser
– men jeg forteller deg ikke hva de sier!

Kilde: planetbarca.com

02.12.06 Etter kampen:
Levante - Barcelona
(1-1)
02.12.06 Nyheter: Ronaldinho hviles mot
Levante
01.12.06 Nyheter: Tippekonkurranse: Runde
13
01.12.06 Nyheter: Ronaldinho får EU-Pass i
januar
01.12.06 Nyheter: Belletti avviser
overgangsryktene
29.11.06 Nyheter: Zambrotta nærmer seg
toppnivået
29.11.06 Nyheter: Gio og Sylvinho med til
2008
28.11.06 Nyheter: Belletti til
Milan?
28.11.06 Nyheter: Crosas og Dos Santos med
til klubb-VM
27.11.06 Nyheter: Ronaldinho troner øverst
på toppscorerlisten
26.11.06 Nyheter: Ronaldinho: "Vil ikke
forlate Barça"
26.11.06 Etter
kampen: Barcelona - Villareal
(4-0)
25.11.06 Nyheter: Saviola kan returnere
tidligere
24.11.06 Nyheter, Før kampen:
Belletti tilbake i
troppen til Villarreal-kampen
24.11.06
Nyheter: Márquez har fått
EU-pass
24.11.06 Etter kampen:
Levski Sofia -
Barcelona (0-2)
24.11.06 Nyheter: Tippekonkurranse: Runde
12
22.11.06 Før kampen:
Før Levski Sofia -
Barça
22.11.06 Nyheter: Barça møter Alaves i Copa
del Rey
21.11.06 Nyheter: Bojan tidenes nest yngste
på B-laget
20.11.06 Nyheter: Alle spillerne med til
Bulgaria
20.11.06 Etter kampen:
Mallorca - FC Barcelona
(1-4)
16.11.06 Nyheter: Tippekonkurranse: Runde
11
16.11.06 Nyheter: Iniesta og Xavi klar
igjen
15.11.06 Nyheter: Guardiola legger
opp
15.11.06 Nyheter: Tippekonkurransen
14.11.06 Nyheter: Legene er fornøyd etter
Messis operasjon
13.11.06 Nyheter: Nesten krise i
Barcelona
13.11.06 Nyheter: Messi ute i omtrent 3
måneder
12.11.06 Etter kampen:
Barcelona - Zaragoza
(3-1)

-

America - Barcelona
Yokohama International,
Yokohama (Japan)
FIFA Club World Cup
torsdag,
14. desember 2006

1 - 0

Barcelona - Sociedad
Camp Nou, Barcelona

Primera División
lørdag, november 2006

SISTE FEM KAMPER
Barcelona - Sociedad
(1-0)
Barcelona
- Werder (2-0)
Levante - Barcelona
(1-1)
Barcelona
- Villareal (4-0)
Levski Sofia - Barcelona
(0-2)

VIDEO
UEFA Champions League

Campions
Lliga!
Campions Europa!

Xavi er
tilbake!

SISTE TI INNLEGG